第3屆香港立法局選舉

1991年香港立法局選舉，分別喺1991年9月12號同15號舉行。呢次係香港歷史上第一次出現民選議席嘅立法機構選舉。

議席分佈 
地區直選佔18席，功能組別加到21席，委任議員減到17席，港督、布政司、財政司同律政司仍然係當然議員，取消其他官守議員。港督雖然重係立法會主席，不過唔再出席大部分嘅立法會會議，主席嘅職權實際由新委任嘅副主席去做，所以今屆立法局會期最初係有61個議員。

選舉結果 
粗體代表當選人

地區直選

功能組別

委任議員 
香港總督衛奕信爵士委任下列17人做立法局議員：

李鵬飛
 周梁淑怡
 范徐麗泰
 鮑磊
 林貝聿嘉
 劉健儀
 劉華森
 陳坤耀
 鄭海泉
 鄭慕智
 張建東
 夏永豪
 林鉅津
 麥列菲菲
 李家祥
 潘國濂
 唐英年

另外，港督亦都委任咗施偉賢做立法局副主席。

當然議員

結果分析 
民主派成為今次選舉嘅大贏家。喺1989年六四事件之後，香港市民普遍恐懼同厭惡中共，當時反共立場強硬嘅民主派得到民意支持，喺地區直選入面橫掃千軍，攞到18席入面嘅17席，再加上6席嘅功能組別議席，總共贏咗23席，多過選前嘅議席數目好多。

聯票效應 
今屆嘅地區直選用咗「雙議席雙票制」，香港政為應付呢個情況，當時港同盟選擇用「一老帶一嫩」嘅策略，即係搵一個出名嘅候選人帶住一個新人去選，呼籲選民將第二票投畀較弱嗰個，加上同匯點結盟整合票源，港同盟同匯點總共贏咗14席，而新界東嘅劉慧卿同黃宏發同樣用咗呢招，雙雙當選。

民主派贏到開巷嘅結果，打爛咗殖民地政府嘅如意算盤，結果「雙議席雙票制」只係出現咗一屆就冇再用。

議席變化

1991年新界西地方選區補選 
1991年立法局選舉結束冇耐，當選人戴展華用以私人理由辭職。其後被人揭發佢用假文件獲得律師資格，被裁定5項偽造文件冒充律師資格同堆向律師公會發假誓等罪成，結果戴展華喺1993年3月被判即時入獄9個月。1991年12月8號舉行咗新界西選區補選，以填補戴展華嘅遺缺。最後由民主派嘅黃偉賢當選，同時亦代表民主派全取地區直選嘅18席。

登記選民人數：198,817
 投票人數：54,534

1992年新界西地方選區補選 
1992年6月22日，集立法局議員、區域市政局議員、區議員於一身嘅三料議員、港同盟嘅吳明欽因癌症去世，補選喺同一年8月30日舉行，係新界西喺12個月內嘅第二場補選。最後議席由鄉事派候選人鄧兆棠擊敗港同盟何俊仁奪得，中斷咗短短幾個月由民主派全取地區議席嘅局面。隨後吳明欽生前所在嘅區域市政局屯門西選區和屯門區議會大興選區補選分別由民協嘅嚴天生和港同盟何杏梅勝出。

登記選民人數：202,632
 投票人數：64,395

1993年工業界功能組別補選 
1993年5月17日晚，代表香港工業總會擔任立法局議員13年嘅張鑑泉，喺出席完香港記者協會籌款餐舞會後心臟病發，送入醫院急救，喺第日朝早與世長辭。之後選舉管理委員會喺7月舉行工業界功能組別補選，結果由代表工商專聯參選嘅田北俊自動當選。

1993年區域市政局功能組別補選 
1991年12月，立法局議員、穩港協嘅梁錦濠畀廉政公署拉咗，結果喺1993年6月，梁錦濠因受賄買票被判入獄。梁錦濠嘅遺缺喺1993年7月28號舉行補選，最後由自民聯嘅曹紹偉贏出。

登記選民人數：35
 投票人數：33

1994年九龍中地方選區補選 
1994年12月，劉千石因為抗議香港政府偏袒資方而撤回《1994 年僱傭(修訂)條例草案》而辭職，成為史上第一個喺會上請辭嘅立法局議員。他嘅議席空缺原定喺1995年3月5嘅補選，結果由職工盟嘅李卓人自動當選。

委任同當然議席 
港督彭定康喺1992年上任，佢一反上任港督衛奕信對中國軟弱嘅態度，對香港政制大刀闊斧噉改革。1992年10月7日發表上任後第一份施政報告後，對行政立法兩局議員進行大換血。其中陳坤耀、麥列菲菲獲委任為行政局議員，免去佢哋立法局議員職務。而喺之前，范徐麗泰宣佈辭去行政立法兩局議員職務。港督任命陸恭蕙、陸觀豪、胡紅玉為立法局議員，目的就係令到行政立法兩局分家，當中陸恭蕙同胡紅玉都被視為傾向民主派。

而彭定康亦都喺1993年正式唔做立法局主席，結束由香港開埠以嚟港督兼任立法局主席嘅傳統，副主席施偉賢就當選成為第一個唔係由港督兼任嘅主席。

馬嶽、蔡子強，選舉制度的政治效果-港式比例代表制的經驗。香港城市大學出版社。
 《香港選舉資料匯編：1982年-1994年》 雷競璇 沈國祥編 1995年出版 ISBN 962-441-519-6

香港選舉
1991年選舉